钦定古今图书集成/明伦汇编/氏族典/第340卷 > 刘畊孙
## 钦定古今图书集成/明伦汇编/氏族典/第340卷 > 刘畊孙

按《元史刘畊孙传》：“畊孙，字存吾，茶陵州人。至顺元年
进士，授桂阳路临武县尹。三年，文化大兴。历建德、徽
州、瑞州三路推官，所至详谳疑狱，其政绩卓然者甚
众。至正十五年，转宁国路推官。会长枪琐南班等攻
宁国，城陷，畊孙力战遇害。弟焘孙，以国学生下第，授
常宁州儒学正。湖南陷，常宁长吏弃城走，民奉印请”
焘孙为城守，城赖以完者一年，外援俱绝，死之。长子
硕，为武昌江夏县“鲁湖”大使，起义兵援茶陵，亦死之。

===刘诜===按《元史刘诜传》：“诜字桂翁，吉安之庐陵人。性颖悟，幼
失父知，自树立。年十二，作为科场。律赋论策之文，蔚
然有老成气。既冠，重厚醇雅，素以师道自居，教学者
有法，声誉日隆。江南行御史台屡荐，不报。诜为文根
柢六经，融液今古。其所为诗文曰《桂隐集》。桂隐，诜之
号也。至正十年卒。”